Madagaskar har tropisk klima ved kysterne, mens højlandet er tempereret. Vejret varierer dog meget alt efter, hvor på øen man befinder sig. Kysterne mod nord og øst er de mest fugtige og regnfulde områder med op til 3700 mm regn om året. Til gengæld er der her en behagelig gennemsnitstemperatur på 20-26 grader. Det centrale højland er køligere end kysterne, og her falder der kun halvt så meget regn. Længst mod syd og sydvest finder man et tørt klima, hvor man bevæger sig over græs og busksteppe, til ørken og skove med baobab og tornebevoksning.
Se vejrkort